Η **Συνωμοσία Πυρήνων της Φωτιάς** είναι ελληνική αναρχική τρομοκρατική οργάνωση που δημιουργήθηκε το 2008 και εξακολουθεί να είναι ενεργή. Θεωρείται η οργάνωση με τις πιο πολλές επιθέσεις στο ενεργητικό της καθώς της χρεώνονται 250 εμπρηστικές και εκρηκτικές ενέργειες.

Δράση της οργάνωσης
-------------------

Η πρώτη εμφάνιση της οργάνωσης έγινε στις 22 Ιανουαρίου 2008 με γκαζάκια κατά τραπεζών. Έχει πραγματοποιήσει δεκάδες επιθέσεις με εμπρηστικούς ή εκρηκτικούς μηχανισμούς σε πολιτικά γραφεία, τράπεζες, φυλακές, δικαστήρια, οχήματα διπλωματών και άλλους στόχους. Αξιοσημείωτες επιθέσεις είναι η βόμβα στο προαύλιο χώρο της Βουλής ,η βομβιστική επίθεση στις φυλακές Κορυδαλλού, η ενέργεια στο Δικαστικό Μέγαρο Θεσσαλονίκης που είχε αποτέλεσμα να παραμείνει το κτίριο εκτός λειτουργίας για πάνω από ένα μήνα. Ακόμη έχουν αναλάβει την ευθύνη για την τοποθέτηση βόμβας στο Πεδίο του Άρεως σε χώρο όπου θα γίνονταν προεκλογική συγκέντρωση της Νέας Δημοκρατίας με ομιλητή τον Κώστα Καραμανλή λίγο πριν από τις Ελληνικές βουλευτικές εκλογές 2009.

Τον Νοέμβριο του 2009 η οργάνωση πραγματοποίησε μπαράζ αποστολών παγιδευμένων δεμάτων - βόμβα στην Ελλάδα (στις πρεσβείες της Χιλής, του Μεξικού, της Ρωσίας, της Ελβετίας κ.α) και σε διεθνείς οργανισμούς και ξένους ηγέτες κρατών (Eurojust, Europol, στον πρωθυπουργό της Ιταλίας Σίλβιο Μπερλουσκόνι, στον γάλλο πρόεδρο Νικολά Σαρκοζί και στην γερμανίδα καγκελάριο Άνγκελα Μέρκελ). Στην προκήρυξη που δημοσίευσε η οργάνωση ανέλαβε την ευθύνη για τις αποστολές και έκανε λόγο «για την συγκρότηση ενός διεθνούς επαναστατικού μετώπου». Ακολούθησαν αρκετές ενέργειες από ομοϊδεάτες της Συνωμοσίας Πυρήνων της Φωτιάς με βομβιστικές και εμπρηστικές επιθέσεις (όπως η έκρηξη βόμβας στο ελληνικό προξενείο του Μπουένος Άιρες). Ακολούθησαν νέες συλλήψεις και δημοσιεύτηκαν στον Τύπο οι φωτογραφίες των καταζητούμενων μελών της οργάνωσης.

Τελευταία ενέργεια της οργάνωσης ήταν τον Μάρτιο του 2017 ενάντια στον γερμανό υπουργό Οικονομικών Βόλφγκανγκ Σοϊμπλε, όταν του έστειλαν ένα δέμα-βόμβα.

### Συλλήψεις

Τον Σεπτέμβριο του 2009 έγινε έφοδος των δυνάμεων της αντιτρομοκρατικής υπηρεσίας σε σπίτι στο Χαλάνδρι. Εντός της οικίας εντοπίστηκε ένας αυτοσχέδιος εκρηκτικός μηχανισμός και συνελήφθησαν τέσσερα άτομα με την κατηγορία της ένταξης στην οργάνωση. Στη συνέχεια εκδόθηκαν έξι εντάλματα σύλληψης για υπόπτους για συμμετοχή στην ίδια οργάνωση. Λίγες μέρες μετά στις 4 Οκτωβρίου η Συνωμοσία τοποθέτησε εκρηκτικό μηχανισμό στην προεκλογική συγκέντρωση του Κ. Καραμανλή ενώ στην προκήρυξη που δημοσιεύτηκε στον Τύπο ανέφερε ότι θα συνεχίσει «το αναρχικό αντάρτικο πόλης και δεν την πτοεί η καταστολή».Στις 30 Οκτωβρίου τοποθετείται εκρηκτικός μηχανισμός έξω από το σπίτι της πρώην υπουργού Παιδείας κ Μαριέττας Γιαννάκου από την οποία προκαλούνται υλικές ζημιές στην πολυκατοικία που διέμενε η υπουργός και σε σταθμευμενο όχημα.Την ευθύνη αναλαμβάνει η Συνωμοσία Πυρήνων της Φωτιάς με προκήρυξη της σε ιστότοπο του αντιεξουσιαστικού χώρου αφιερώνοντας την ενέργεια σε φυλακισμένους ομοϊδεάτες της.

Παραπομπές
----------

1. ↑  «250 επιθεσεις».
2. ↑  «Οι "Πυρήνες της Φωτιάς" ανέλαβαν την ευθύνη για την βόμβα στη Βουλή». *NewsIT*. 12 Ιανουαρίου 2010. Ανακτήθηκε στις 24 Δεκεμβρίου 2022.

Πηγές
-----

* Για την τοποθέτηση βόμβας στην οικία της εισαγγελέως Γ.Τσατάνη http://www.iefimerida.gr/news/294295/pyrines-tis-fotias-emeis-valame-ti-vomva-sto-spiti-tis-eisaggeleos-tsata
* Για την αποστολη παγιδευμενων δεματων-βομβα http://www.ethnos.gr/koinonia/arthro/syllipseis\_gia\_ta\_tromo\_demata-
* Σύντομο χρονικό της ΣΠΦ
* Ανάληψη ευθύνης για την βόμβα στην πρώην υπουργό Μ.Γιαννάκου
* Για την βόμβα στο Ελληνικό Κοινοβούλιο
* Στον ειδικό εφέτη ανακριτή για θέματα τρομοκρατίας το μέλος των Πυρήνων Χρήστος Τσάκαλος  Αρχειοθετήθηκε 2020-04-06 στο Wayback Machine.
* Η δράση της ΣΠΦ